Tveir þriðju hlutar kvenna hugsa ekki um hjartaheilsu sína fyrr en eftir fimmtugt en eru sannfærðar um að maki þeirra muni fá hjartaáfall , þó að jafn margar konur og karlar látist sökum hjarta og æðasjúkdóma . Jafn margar konur og karlar látast sökum hjartasjúkdóma . Samt sýna nýjustu rannsóknir að konur einbeiti sér frekar að hjartaheilsu eiginmannsins og hundsa sína eigin . Það gæti orðið þeim dýrkeypt . Það sem meira er , nýjustu tölur sýna að þegar ungar konur fá hjartaáfall þá eru þær líklegri til að deyja heldur en karlar á sama aldri “ segir Dr. Jane Flint , hjartasérfræðingur og stjórnarmeðlimur hjá Bresku hjartasamtökunum . Þetta gæti meðal annars verið vegna þess að konur gera ekki ráð fyrir hjartavandamálum svona ungar og bíða með að leita sér aðstoðar . Hún segir að allir yfir fertugt eiga rétt á að láta athuga hjartaheilsu sína hjá heimilislækni , til að athuga blóðþrýsting , kólesteról , þyngd og meta áhættuna á því að þróa með sér kransæðasjúkdóm . Hún segir að ef fólk er með einhvern áhættuþátt , eins og fjölskyldusögu um hjartasjúkdóma , þá skuli það fara í athugun hjá lækni á eins til tveggja ára fresti . Blóðþrýstingur og kólesteról hækkar með aldrinum og ef niðurstöðurnar eru eðlilegar þá er samt gott að láta skoða sig á fimm ára fresti .